# Rah-Mon Roma

Rah-Mon Roma és un cantant-animador infantil i rondallaire, originari de Sabadell i en actiu des de l'any 1985. Amb més de 5000 actuacions en directe, ha acostat la seva música a escolars i famílies de tot Catalunya, i a vegades ha actuat també en altres comunitats i altres països (França, Bèlgica, Luxemburg, Itàlia, Costa d'Ivori, Egipte, Mèxic, Nicaragua, Guatemala, Xina i Corea del Sud). Al llarg de més de trenta anys ha presentat espectacles d'animació infantil, teatre familiar i sessions de contes. Molt prolífic quant a publicacions, ha enregistrat i publicat discos i CD-rom, amb temes originals, populars i adaptacions, ha escrit contes, reculls de cançons i llibres, i ha col·laborat en una colla de treballs musicals. Una de les característiques de la seva producció artística és la mirada musical al món, adaptant cançons i danses populars i tradicionals que la mainada d'arreu del món canta i balla. Algunes de les seves cançons esdevenen eines populars a les escoles, com Som molta colla, La classe malalta, Si marxem d'excursió, Sono andatto dal dottore, La sopa, Xics i grans...
Ha format part de grups com A la xirinxina, Manda'n'ga, la Cia de l'Ou Ferrat, Els Seegers, Sopetes i, darrerament, Els Dials. (Referència inicial de l'entrada)

## Discografia

* Un farcell farcit (1990 i reedició digital el 2012)
* Cantem-hi, vol 1 i vol 2 (1991 i reedició digital el 2012)
* Patxinta (1992, reedició augmentada en CD del 1996)
* É wò Afrika (1995 i reedició digital el 2012)
* Per Nadal, pas de pardal (1995)
* Sopa de meravelles (1998)
* Som molta colla Arxivat 2012-06-21 a Wayback Machine. (2002)
* C@ntant Arxivat 2016-06-12 a Wayback Machine. (2003)
* Els Hits amb ets i uts Arxivat 2012-06-20 a Wayback Machine.. Doble recopilatori (2005)
* Els Seegers en directe (2006)
* Akwaba, cançons i contes africans DVD (2010)
* Contes d'instruments del món DVD (2010)
* Supermercat de joglars DVD (2010)
* Patim, patam, La banda sonora. Cia de L'Ou Ferrat (2011)
* Vacances. Single de la Cia de L'Ou Ferrat (2012)
* De paseo por el mundo (2012)
* ¡Nos vamos de fiesta! (2012)
* Ràdio Europa (catalan version) (2014)
* Ràdio Europa (spanish version) (2014)
* Per Nadal 2.0 (2016, Publicat a Bandcamp)
* Reach Up High / Vinga, ben amunt! (llibre i 2 CDs amb playbacks pendents de publicació)
* Lullabyhullaballoo (2023, Publicat a Bandcamp)
També ha participat en altres discos:
* Tradicionàrius'96 (1996)
* Catàleg AMAPEI (2001)
* Encara ens encantes. Homenatge a en Xesco Boix (2009)
* Si per un dia... Els drets dels infants en cançons (2009)
* 10 anys d'AMAPEI (2011)
* A l'hivern, el millor amic és un bon abric (2012)
* European Playground (Re-Release) (2012)
* 5472m. Xiula (2016)
* L'any de la picor. La Puça (2017)
* El poder de la cançó. Tren Seeger (2020)
* Cançons menudes. Albert Palau (2021)

## Referències

* ↑ «Rah-mon Roma: ‘A qualsevol racó del món la música té l’objectiu comú de fer-nos feliços’». Diari Maresme, 23-12-2019. Arxivat de l'original el 2020-10-11. [Consulta: 5 febrer 2021].
* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 251.

## Enllaços externs

* Web oficial de Rah-Mon Roma.
* Fotografia de Rah-Mon Roma i descripció del seu espectacle. Arxivat 2007-02-06 a Wayback Machine. (català)
* Rah-mon Roma a Viasona